# Fundació Alícia

La Fundació Alícia va néixer el 2003 de la mà del xef i copropietari del restaurant El Bulli, Ferran Adrià, i del cardiòleg Valentí Fuster, amb l'objectiu de promoure el vessant més social, solidari, cultural i compromès de l'alimentació arreu del món.

## L'acrònim Alícia

El nom de la fundació és el resultat de l'acrònim de les paraules Alimentació i Ciència, prenent les dues primeres síl·labes de la primera i les dues darreres síl·labes de la segona.

## Història

Inicialment les activitats realitzades per la Fundació es materialitzaven en estudis de recerca adreçats a l'àmbit més gastronòmic, aplicant la ciència a productes i processos realitzats a cuina; de mica en mica, es van anar introduint aquestes recerques a l'àmbit social, fent que la Fundació no només creés coneixement entorn de la ciència i la cuina, sinó que l'apliqués en aquells àmbits més socials a través de consells i receptaris per a necessitats alimentàries específiques com la diabetis, el celiaquisme, la fenilcetonúria, el càncer, la fibrosi quística o les ostomies, entre d'altres. Alhora, es van començar a fer estudis en escoles, hospitals i geriàtrics per millorar l'alimentació en els menjadors col·lectius i a fer difusió a través de tallers infantils, publicacions i programes televisius per a l'aplicació de bons hàbits alimentaris a nens i adults. A finals del 2007, de la mà de la Fundació Caixa Manresa i de la Generalitat de Catalunya, es va inaugurar la nova seu de la Fundació Alícia, situada al complex de Món Sant Benet, a Sant Fruitós de Bages.
* Cuina de recerca
* Taller didàctic: La fruita
* Projecte Càncer

## Objectius

* Generar coneixement proporcionant eines i rigor científic als àmbits culinaris.
* Proporcionar estratègies per millorar els hàbits alimentaris.
* Ajudar a aquelles persones amb necessitats alimentàries específiques.
* Fomentar la cultura i la valorització dels productes agroalimentaris.

## Aliances i col·laboracions

Actualment la Fundació té aliances amb les següents entitats/organismes:

### Universitats i Escoles

* Centre international d'études supérieures en sciences agronomiques
* Culinary Institute of America
* ESADE
* Escola Superior d'Hosteleria St. Ignasi
* Escola Universitària d'hoteleria i turisme de Sant Pol de Mar
* Escuela de Hostelería de Sevilla
* Estudis d'hoteleria i turisme CETT
* Harvard University
* IES Milà i Fontanals
* Instituto Cesar Ritz de México
* Midwest Culinary Institute
* SENAC Sao Paulo
* Universidad Interamericana de Panamá
* Universidad del Claustro de Sor Juana de México
* Universidad Granada
* Universidad de Madrid
* Universidad de Zaragoza
* Universidad Nacional del Rosario de Argentina
* Universidad Politécnica de Valencia
* Universidade Regional do Noroeste do Estado do Rio Grande do Sul - UNIJUI
* Università degli Studi di Scienze Gastronomiche
* Universitat Autònoma de Barcelona
* Universitat Blanquerna
* Universitat de Barcelona
* Universitat de les Illes Balears
* Universitat de Lleida
* Universitat de Vic
* Universitat Ramon Llull
* Universitat Rovira i Virgili

#### Centres tecnològics

* Centre Tecnològic de Manresa
* Centro Nacional de Tecnología y Seguridad Alimentaria
* Institut per la Recerca i Tecnologia Agroalimentàries
* Investigació Recerca Culinària

#### Associacions

* Acción contra el hambre
* Asociación Española Contra el Cáncer
* Agència Catalana de Seguretat Alimentària
* Associació Manresana de Pares de Nens Subdotats
* Asociación Castellano-Manchega de Errores Innatos del Metabolismo
* Asociación Española contra la Fibrosis Quística
* Asociación Española de doctores y licenciados en ciencia y tecnología de los alimentos
* Associació de Celíacs de Catalunya
* Col·legi de Pedagogs de Catalunya
* Consells Reguladors de les Denominacions d'Origen Protegida D'Olis d'Oliva
* Departament d'Agricultura de la Generalitat de Catalunya
* Consorci Sanitari de l'Alt Penedès
* Departament d'Educació de la Generalitat de Catalunya
* Fundació Althaia
* Fundació Clínic
* Fundació Sociosanitària de Manresa
* Fundació para la Investigación Nutricional
* Institute of Endocrinology and Diabetes

## Referències

* ↑ Què som
* ↑ Fundació Alicia a elbulli.com
* ↑ Fundació Alicia a Món Sant Benet
* ↑ Salut i bons hàbits
* ↑ «Cuina i Recerca». Arxivat de l'original el 2016-10-14. [Consulta: 14 octubre 2016].

## Enllaços externs

* Fundació Alícia - Lloc web oficial